
                                             ΓΝΩΜΟΔΟΤΗΣΗ

Θέμα  :  Κατάθεση  μηνυτήριας  αναφοράς κατά  παντός  υπευθύνου  για  

              την   πυρκαγιά  στην   περιοχή  Αγ. Παρασκευής   Βόλου 

1.Στις   25  Σεπτεμβρίου  2026  και  περί  ώρα  22.30  εκδηλώθηκε  μεγάλη  πυρκαγιά  

σε   ιδιωτικό  ακίνητο  στην  οδό  Λασκαράτου   στην  περιοχή  της  Αγ. Παρασκευής  του  Δήμου  Βόλου  .Πρόκειται  για  χώρο  , στον  οποίο  είχαν  εναποτεθεί  μεγάλες  ποσότητες    ελαστικών .
Η  επιχείρηση   κατάσβεσης  από  την  Πυροσβεστική  Υπηρεσία  με  την  συνδρομή  και  άλλων  υπηρεσιών  , μεταξύ  των  οποίων  περιλαμβάνεται  και  ο  Δήμος  Βόλου  ήταν  πολύωρη   και  απαιτητική  , καθόσον  τα  ελαστικά  αποτελούν  εύφλεκτο  υλικό  , ενώ  οι  καπνοί  δημιούργησαν  αποπνικτική  ατμόσφαιρα  και  έντονη  ανησυχία  στους  κατοίκους  .

2.Επειδή  πρέπει  να  εξεταστεί  από  τον  αρμόδιο  Εισαγγελέα  στο  σύνολό  της  η  συγκεκριμένη  υπόθεση    και   να  διερευνηθεί   μεταξύ  άλλων  , εκτός  του  αδικήματος  του  εμπρησμού   και   το  ζήτημα  της  συσσώρευσης  ελαστικών  στον   εν  λόγω  χώρο  και  της  τυχόν  άσκησης  παράνομης  εμπορικής  ή  άλλης  δραστηριότητας   από  τον  ιδιοκτήτη  ή  άλλον  τρίτο  , που  χρησιμοποιεί  το  ακίνητο  και  να  αποδοθούν  αντίστοιχα  ποινικές  ευθύνες 
Επειδή  συντρέχει  νόμιμη  περίπτωση  κατάθεσης  μηνυτήριας  αναφοράς  στον  αρμόδιο  Εισαγγελέα  , ώστε  να  διερευνηθεί   το  θέμα  της  τέλεσης  όλων  των  αξιοποίνων  πράξεων , που  έχουν  λάβει  χώρα  
Επειδή  η   Δημοτική  Επιτροπή  κατά  την  διάταξη  του  άρθρου  138 παρ.2 εδ. αε΄  αποφασίζει  μεταξύ  άλλων  και  για  την  άσκηση  ή  μη  όλων  των  ενδίκων  βοηθημάτων  και  ενδίκων  μέσων  
ΓΙ   ΑΥΤΟ
Γνωμοδοτώ   θετικά  για  την  κατάθεση  της  σχετικής  μηνυτήριας  αναφοράς  από  τον  Δήμο  Βόλου  και  την  εξουσιοδότηση  του  κ. Δημάρχου  να  προβεί  ως  νόμιμος  εκπρόσωπός  της  στην  κατάθεσή  της  .
                                                                                                Η  Δικηγόρος  

                                                                                       Αργυρούλα  Τσακανίκα 
